Beszámoló

A HUNGARNET Egyesület 2016. évi tevékenységéről

1. *Bevezető*

A HUNGARNET Egyesület 2016-ban a korábbi évekhez hasonlón, feladatait maradéktalanul teljesítette. A többi, alapvetően tagdíjbevételből gazdálkodó közhasznú egyesülethez hasonlóan, a nehéz körülmények ellenére is a tervezett gazdálkodási évet a tervezett szinten zárta. Az Egyesületnek más szervezetekkel való együttműködésében lényeges változást jelentett, hogy 2016. szeptember 1-el az NIIF Intézetet kormányhatározattal megszűnt, és beolvadt a Kormányzati Fejlesztési Ügynökségbe (KIFÜ). A beolvasztással egyidőben a kapcsolatfelvétel a két szervezet között megtörtént és a további együttműködésről szóló megállapodás előkészítés alatt van.

A HUNGARNET Egyesület 2016-ban is, mint az NIIF Program felhasználói közösségének parlamentje, tevékenységét az alulról építkezés elvét szem előtt tartva végezte, szorosan kapcsolódva és segítve az NIIF Program célkitűzéseinek megvalósítását.

A HUNGARNET minden évben részletesen beszámol a Közgyűlésnek az NIIF Program szakmai tevékenységéről, és bemutatja annak eredményeit, esetleges problémáit, ugyanis ez az a fórum, ahol a résztvevő intézmények tájékoztatása megtörténik. Ez 2016.-ban sem volt másként, a Közgyűlésen részletes beszámoló hangzott el a 2015-ös eredményekről.

A magyarországi kutatói hálózat 2016-ban is megőrizte korábbi előkelő helyét az európai kutatói hálózatok és e-infrastruktúrák sorában, miközben idehaza a hagyományoknak megfelelő folyamatos infrastruktúrafejlesztés mellett sikerrel zárult a Sulinet integrálásának második szakasza. A harmadik szakasz előkészítése folyamatban van. A hazai kutatói hálózati közösség ezáltal sikeresen felzárkózott azoknak az európai NREN-eknek (Nemzeti Kutatási és Oktatási Hálózatoknak) a sorához, melyek a felsőoktatás mellett az alsó- és középfokú oktatási szinteket is kiszolgálják az élvonalbeli hazai és nemzetközi informatikai szolgáltatásokkal.

A HUNGARNET Egyesület különböző platformjain, szakosztályain keresztül szolgálja kiterjedt intézményi körét, és ad tájékoztatást a minden évben megrendezésre kerülő NETWORKSHOP konferencián, illetve a HUNGARNET közgyűlési beszámolóján keresztül az egyes területek munkájáról, így:

* a nemzetközi kapcsolatokról;
* a könyvtári szakosztály munkájáról;
* a DNS regisztráció szolgáltatásról;
* a kedvezményes szoftver licenc beszerzésről;
* a NETWORKSHOP konferenciáról, oktatás szervezéséről;
* a Jövő Internet Nemzeti Technológiai Platform munkájáról;
* az Egyesület gazdálkodásáról.

A továbbiakban e tevékenységek és szolgáltatások 2016. évre vonatkozó eredményei kerülnek részletesebben ismertetésre.

1. *A HUNGARNET Egyesület 2016. évi nemzetközi kapcsolatairól*

A 2016-os év tekintetében a megelőző évek sikeres nemzetközi együttműködési tevékenysége az elmúlt év során változatlan eredményességgel folytatódott az év első 8 hónapjában szoros együttműködésben az NIIF Intézettel és folyamatosan kapcsolódva az NIIF Programhoz. Az utolsó 4 hónapban a 2016. szeptember 1-i beolvadástól fogva a munka már a KIFÜ keretében folyt – a vonatkozó kormányrendeletnek megfelelően a továbbra folytatódó NIIF Programhoz kötődve. A beolvasztás a HUNGARNET nemzetközi pozícióját természetesen nem érintette.

A nemzetközi szervezeti kapcsolatok szempontjából legfontosabb partnert a hálózati együttműködés területén 2016-ban is (a korábbi DANTÉ-t GÉANT Ltd. néven magába foglaló) a GÉANT Association (GA) jelentette, de fokozódott a szuper-számítástechnika európai együttműködésének gerincét képező PRACE szervezettel való együttműködés jelentősége is.

A szélesebb értelemben vett EU kapcsolatokat – főként azok stratégiai, fejlesztés- és szolgáltatáspolitikai szempontjait – tekintve elsősorban az e-Infrastruktúrák teljes spektrumát lefedő e-IRG (e-Infrastructures Reflection Group), az Európai Bizottság által működtetett RI-PC (Research Infrastructures Programme Committee), valamint a meghosszabbított státuszú Horizon2020 RI-AG (Research Infrastructures Advisory Group) játszott fontos szerepet tavaly a nemzetközi együttműködések terén.

Tovább nőtt a jelentősége – már az EC DG-RTD (az Európai Bizottság Kutatási Főigazgatósága) vezetésének figyelmét is felkeltve – az európai együttműködés új szervezeti kereteként létrehozott PLAN-E fórumnak, mely az e-Science területén folyó közös tevékenységek koordinációs és kooperációs lehetőségeinek ad kedvező terepet.

A HUNGARNET mint az NIIF Program nemzetközi kapcsolatainak résztvevője megelégedéssel nyugtázta, hogy konszolidálódott a CERN budapesti adatközpontjától (CERN@Wigner) a CERN genfi központjához kiépített 100 Gbit/sec sebességű kapcsolat produkciós forgalma a GÉANT hálózaton és az NIIF Program keretében biztosított helyi kapcsolaton keresztül, ami a teljes hazai hálózat sebességnövelési lépéseinek előkészítéséhez is hozzájárult.

Fontos új elemként jelent meg a nemzetközi együttműködésben az ELITRANS, mely a három EU tagországot (Magyarország-Csehország-Románia) átfogó közös nagyszabású Európai Lézer Infrastruktúra (ELI) szolgáltatásainak a nemzetközi információs infrastruktúrába való optimális bekötését készíti elő.

Folytatódtak a Horizon2020 munkák, lezárult a GÉANT fejlesztésére és üzemeltetésére, a gerinchálózat és a ráépülő szolgáltatások következő generációjára (GÉANT2020) irányuló GN4 projekt első fázisa (GN4-1), átadva helyét a 32 hónapos kifutású, 2018 decemberében záruló GN4-2 projekt-fázisnak. A korábban jelentős magyar részvételre számító itthoni közösség számára sajnos gondot jelent a kieső szakemberek pótlása és a vállalt feladatok maradéktalan teljesítése. A GN4-2 már az európai NREN-ek közössége és az EC által aláírt FPA (Framework Partnership Agreement, azaz együttműködési keretmegállapodás) új feltételrendszerének megfelelően beindított második SGA (Specific Grant Agreement, azaz speciális támogatási megállapodás), amit a GN4-2 FPA-hoz kapcsolódó elnevezése (SGA2) is jelez. Rendkívül fontos fejlemény a hálózati szolgáltatásokra épülő nagyszabású IaaS-cloud-infrastruktúra szolgáltatás kialakítása a GÉANT keretében, mely a legfontosabb európai HPC és storage szolgáltatókkal kötött speciális megállapodások keretében szervezett és támogatott, kedvezményes feltételek között érhető el az NREN-eken keresztül az európai kutatási és oktatási közösségek számára.

A 2016-ban lezárt, vagy 2017-re is átnyúló projektek közül érdemes megemlíteni az átfogó GÉANT2020 (FPA) és GN4-1 ill. GN4-2 (SGA1, SGA2) projektek mellett a szuper-számítástechnika PRACE-4IP, az adat-infrastruktúrák BYTE, az infrastruktúra globalizáció MAGIC, a virtuális infrastruktúrák délkelet-európai VI-SEEM, és az ELI infokommunikációs ELITRANS projektjeit. Fontos fejlemény, hogy a futó PRACE 1 és az előkészületben lévő PRACE 2 Együttműködési Programok (Partnership for Advanced Computing in Europe) közötti átmenettel párhuzamosan a PRACE-4IP folytatásaként beindult a PRACE-5IP projekt előkészítése is, a GÉANT-hoz hasonlóan magas prioritású részvételt jelentve a PRACE terén is a magyar e-Infrastruktúra fejlesztő és működtető közösségnek.

Az előbbiekben említett nemzetközi együttműködésekben való részvételből következően a HUNGARNET Egyesület nemzetközi kapcsolatrendszere 2016 során is fontos tényezője volt a hazai hálózati és e-Infrastruktúra fejlesztéseknek.

A GÉANT-ra épülő európai hálózati kapcsolatok és az ezekre támaszkodó e-Infrastruktúra szolgáltatások (grid, cloud, HPC, VoIP, VC, WebRTC, data) terén egyaránt gazdagodtak, szélesedtek és mélyültek, de legalábbis szinten maradtak az együttműködési lehetőségek.

1. ***A magyar akadémiai hálózat (HUNGARNET) és könyvtárai 2016-ban.***

A magyar könyvtárosok számára a hálózati informatikai érdekek megnyilvánulásának számtalan helyszíne van, s e helyeken aktív egyesületi-szakmai élet folyik, ezért a Hungarnet könyvtári szakosztályának az elmúlt években alapvetően megváltozott a szerepe. Az általános, mindent átfogó érdekérvényesítés helyett inkább az Egyesülethez, a Hungarnet közösséghez köthető érdekek és projektek tartozhatnak feladatkörébe. Ma inkább lehetőségünk arra van, hogy a hálózati közösség projektjeiben részt vegyünk aktívan, s így adjunk hírt magunkról, ill. jussunk forrásokhoz.

A következőkben a felsőoktatási-kutatási hálózaton lévő könyvtárak, szakkönyvtárak és az azokhoz szorosan kapcsolódó könyvtárak szempontjából tekintem át röviden e könyvtári kör 2016. évi helyzetét, kilátásait és teveit.

**A könyvtári terület általános jellemzése**

A HUNGARNET egyesületi szakosztály cél szerinti feladatkörébe tartozó tevékenységek közül néhányat kiemelünk a 2016-os évből.

A HUNGARNET tagintézményeinek egy jelentős része (több tucat) tudományos kutatóintézeti vagy felsőoktatási szakkönyvtár, vagy ilyen feladatokat is ellátó közkönyvtár. Ebből a tényből már önmagában is következik, hogy ilyen tevékenységet végez, sőt ez tevékenységének lényege. Természetesen a szakosztály működését, pl. a szakosztály évenkénti konferenciákon (pl. Networkshop) való bemutatkozását ez határozza meg, hiszen a Hungarnet ezen konferenciája kinőtte magát a könyvtáros-informatikus közösség legjelentősebb tudományos-szakmai konferenciájává.

Az érintett tagok/tagintézmények jelentős része vállal szerepet közvetetten (pl. megyei és városi könyvtárak közoktatást segítő tevékenysége) és közvetlenül is (pl. egyetemi könyvtárak meghirdetett kurzusai és akkreditált képzései) a nevelés és oktatás területén. A könyvtárhasználati kurzusok a „cumpuer literacy” ismeretek beszerzésének egyik legfontosabb színterei (pl. a szegedi Egyetemi Könyvtárban évente 650-700 fős kurzusok vannak e tárgyban). A könyvtárak közművelődési tevékenysége magától értetődően irányul ismeretterjesztésre, elég itt csak a népszerű és sok tízezer embert évente megmozgató „könyvtári éjszakákra”, vagy irodalmi, s szakmai estekre, író-olvasó találkozókra és kiállításokra gondolni. Ezeknek a metódusai, ill. a hozzájuk kapcsolódó diskurzus állandó tárgya a Hungarnet által szervezett könyvtári meetingeknek, pl. a 2015-ös networkshop konferencia külön vitadélutánja a könyvtáros-képzésről volt.

Könyvtárakról lévén szó, ez a tevékenységük alapvető, mint szellemi értelemben, mint állományvédelmi értelemben. E tevékenységek koordinálásában is részt vesz a Hungarnet, pl. a központi backup lehetőségek feltérképezésében a HBONE hálózaton, az NIIF kezelésében.

A könyvtárak rendkívül fogékonyak e területen, mint hazai, mint nemzetközi színtéren élharcosai az esélyegyenlőség megteremtésének, minderre példa lehet, hogy a Magyar Elektronikus Könyvtár első közt valósított meg az egész magyarul beszélő közösség számára pl. „vakos” szolgáltatásokat s hangos könyvtári funkciókat. A hátrányos helyzetűek témái rendre szerepelnek a szakosztály éves jelentéseiben.

Mivel a „hungarika” fogalma minden közgyűjteményben úgy értelmeződik, hogy az kiterjed a teljes magyar nyelvű színtérre, ezért enélkül a tevékenység nélkül „a könyvtár” életképtelen. De igen konkrétan is megvalósul ez, mint pl. a Magyar Elektronikus Könyvtár esetében, ahol éppen Hungarnet támogatással határainkon túli tükörszervereket üzemeltetünk, a külhoni magyarok jobb ellátása okán. De megnyilvánul ez akkor is, amikor a Hungarnet egyes rendezvényeire külön részvételei támogatást adunk határainkon túli magyar könyvtáraknak, könyvtárosoknak. Így ezen rendezvényeken elég gyakori a felvidéki, erdélyi vagy éppen vajdasági részvétel.

A könyvtári hálózat jelentős digitalizálási tevékenységet folytat, amelynek értelmét a hálózati elérés, a HBONE hálózaton való elérhetőség adja. E munkák katasztereinek megteremtése, a közös katalógusok stb. létrehozása terén és a digitális beszolgáltatás törvényi feltételeinek megteremtése körül az egyesület és tisztségviselői komoly munkát végeznek ill. végeztek el. Az egyesület MINDEN intézménye hálózatba szervezett és informatikailag is hálózatban élő szervezet. Mindkét „hálózati” szempont lényeges szereplője a HUNGARNET, hiszen a könyvtári hálózatnak egyik koordinátora és szakmai összefogója (a szakosztályon segítségével is), ill. a valóságos, fizikailag létező hálózat szervezése (csatlakozás, önrész, adminisztráció, technológia segítség stb.) is alapfeladata, ami ma már nélkülözhetetlen infrastruktúra a könyvtárak számára.

**Jövőkép**

Talán a kívülállók kevésbé gondolkodnak el azon, a közelmúlt informatikai változásai mekkora lehetőséget és kihívást jelentettek egy olyan nagyon régóta, s nagy hagyományokkal működő szakma számára, mint a könyvtárasság. A előadásomban azt – a más szakmákban talán szokatlan méretű és mélységű – paradigmaváltást szeretném bemutatni, amit e változások előidéztek.

A technikai és technológiai változások közt teljesen megújultak a munka feltételei, a hálózat puszta léte és digitális kultúra adta lehetőségek, s a hazai szervezeti változások is átírták szakmánk teljes paradigmarendszerét. A könyvtáraknak a számukra teljesen megváltozott világban új feltételek és kihívások közt kell megfelelniük a felhasználói elvárásoknak, s a hagyományos eszközrendszert együtt kell működtetni ma még egy teljesen újjal, egy zömmel virtuálissal. Mindez természetesen kihat az oktatás-kutatás teljes szakirodalmi ellátására, megváltoztatja a kutatók alapvető informálódási szokásait, s a tudományos eredmények disszeminációjának évtizedes kultúráját is alapvetően befolyásolja.

A jelenben és a közeli jövőben várhatóan a könyvtárak helyzete alaposan megváltozik. Az egyik és legfontosabb változás, amit a könyvtárak újabb kori történetük során átéltek (és átélnek) az az 1990-es évek óta zajló folyamat, amit a számítógépes hálózatba kerülésük jelent. Az 1990-es évek elejéig a könyvtárak információs szigetekként működtek. A szolgáltatások az egyes könyvtárakban újra és újra megismétlődtek, de az olvasók igazából csak az egyes könyvtárak szolgáltatásaihoz férhettek hozzá, hiszen az olvasó és a könyvtár fizikai kontaktusa nélkülözhetetlen volt szinte minden könyvtári művelethez. Ezért aztán még fogalmilag is csak a helybeli szolgáltatásoknak volt értelmük, akármennyire is redundánsak voltak azok nagyobb területen, országosan, megyékben vagy akár csak a lakóhelyen is. Így minden könyvtár a maga palettájával, amely a másikéhoz igencsak hasonlított, egy-egy szigetet képezett az információs tengerben. Jól látható, hogy ez az alapállás az internet segítségével, vagyis a hálózattal, hatalmas mértékben és nagyon gyorsan megváltozott.

Korunkban tehát nyilvánvaló, hogy a tudományos publikáció szervezése, illetve maga a tudományos publikáció keletkezési folyamata, menedzsmentje, disszeminációja, kontrollja nagy változásokat él át, továbbá mindennek különféle informatikai vetületei állandó fejlődéssel járnak.

*A kutató digitális ökoszisztémája és a könyvtár*

A kutató-oktató (s szerintünk a szenior hallgató is, ha nem most, hamarosan) már régóta szervezi és összegyűjti azokat a digitális eszközöket és forrásokat, amikkel dolgozik, amikkel a leghatékonyabb a munkája. Ezek körét erőteljesen a gazdaságosság határozza meg. Abban a korban vagyunk tehát, amikor ki-ki felépíti a maga digitális ökoszisztémáját. (Valamilyen szinten ez mindnyájunkra igaz, hiszen mindenki összekapcsolja a szerkesztés, keresés, tárolás, stb. műveleteinek különféle színtereit.)

Ez a jellemző trend mostanában erőteljesebben veti fel, hogy az integrált, felhő alapú és egymással már ab ovo összekötött és összecsiszolt rendszerek itt jelentős előnyt élveznek. A mi korunkban tehát egyfajta „eredeti tőkefelhalmozás” folyik ezen a területen, amiben sok szereplő jelenik meg, ki egy-egy részelemmel, ki pedig az ökoszisztéma koordinátoraként vagy több összefüggő szolgáltatás kínálójaként.

Az, hogy a könyvtár a tudományos élet szolgálatában a korábbi időszakhoz hasonlóan, vagy jobban szereplő maradhasson – többek között – úgy érhető el, hogy ebben az alakuló digitális ökoszisztémában mennél nagyobb helyet foglal el, jól kitalált és okosan kínált szolgáltatásaival. Ha ezt nem tudja, vagy nem akarja megtenni, ebben a szerepkörben meg fog jelenni más, hogy ellássa ezeket a feladatokat, hogy a kutató és az oktató alakuló digitális ökoszisztémájából minél nagyobb részt hasítson ki.

*A számítógépes, digitális írástudás és a könyvtár*

A fent leírtak a kutatók nagy részének elég bonyolult és gyorsan változó környezetet jelentenek. A testre szabott, felhő alapú ökoszisztéma lassan alakul ki, s nem is lesz egyforma mindenkinek, még akkor sem, ha az egyetem vagy kutatóhely majd kínálni fog ilyet kutatóinak. Olyat, ahol a szakirodalmi információs rendszer, a letöltés, hozzáférés, elraktározás, nyilvántartás, a tanulmányszerkesztő felület, a nyilvántartási eszköz, a disszeminációs és archivációs tér, vagy éppen a publikációs tér egyben és átjárhatóan jelen lesz, együtt a kommunikációs eszközparkkal.

Így állandóan felmerül majd, hogy az elvárható számítógépes írástudáson túlmenően (alapvető informatikai eszközpark használatának ismerete) az ökoszisztéma kiépülése és használata közben ki segít a felhasználónak? Ezt nevezhetjük ebben a kontextusban valójában digitális írástudásnak: így tehát ebben az olvasatban a digitális írástudás a digitális ökoszisztéma aktuális használati utasítása. Nyilvánvalóan következik az előbbiekből, hogyan lehet ez (legalább részben) könyvtárosi feladat, ha a használatnak maga a könyvtáros szakértője, illetve az ide vonatkozó tudás forrása és elosztója is egyben.

Minél nagyobb szerepet tudnak vállalni ezekben a folyamatokban a könyvtárosok, minél jobban megértik, hogy tudják ezt elősegíteni, s minél előrébb járnak másoknál a megvalósításban és eszközkínálatban, annál jobban számíthatnak rájuk a jövő felhasználói. S ez az, ami megalapozhatja a könyvtár intézményének hosszabb távú jövőjét.

A 2017-es év fő fejleménye lehet ezen a téren és egy hatalmas változás kezdete is egyben, ti. egy felhő alapú új országos könyvtári platform alapjai teremtődhetnek meg. Az Országos Széchényi Könyvtár teljes informatikai rekonstrukciója (szanálása és megújítása) keretében ugyanis nem egy, a nemzeti könyvtárnak szóló rendszert tervez a szakma és az OSZK vezetése, hanem egy valóban teljes, országos és felhő alapú könyvtári rendszer alapjainak megvalósítását.

A hibrid (átmeneti) korszak nehéz, és a jövőben is nehéz lesz, mert minden újat a régivel együtt kell csinálni. Közben az új nem kész, hanem keletkezik és változik, de nyilván az új és régi belső kiegyenlítetlensége és rendezetlensége folyton nő (entrópia-szerűen), amíg el nem ér egy határt, ahol a folyamat újra elkezd kiegyenlítődni majd. Úgy is mondhatnánk, hogy „egy új kurzus” kezd el majd kikristályosodni, működni. Az alapkérdés, hogy ebbe milyen szerepet tudunk mi, könyvtárosok belevinni, úgy, hogy az összes régit, ami nem kell, kivezetjük, ami pedig szükséges azt fenntartjuk, vagy éppen megújítjuk és „át is visszük a túlsó partra”, kanalizáljuk a digitális korszakba.

1. ***Beszámoló a HUNGARNET Egyesület DNS regisztrációs szolgáltatásáról***

A HUNGARNET Egyesület tagja az ISZT-nek, amely a **.hu** domain regisztrációs szabályait alkotja meg és a **.hu** regisztrációs licence jogával rendelkezik. Ezáltal lehetősége adódik a **.hu** szabályzat alakításánál javaslattételre és véleménynyilvánításra, beleszólásra a **.hu** regisztrációs politika alakulásába.

A HUNGARNET Egyesület az ISZT Kht–vel **.hu** regisztrátori szerződésben áll.

1613 db **.hu,** regisztrált domaint kezelünk, melyek között van még ISZT előtti időkben regisztrált is.

A HUNGARNET regisztrátor által kezelt domainek között megtalálhatók oktatási intézmények, közgyűjtemények, levéltárak, és kormányzati szervezetek, tulajdonában lévők.

Az ISZT regisztrációs rendszerén keresztül adminisztratív és technikai adatokat tudunk megadni, átírni. Az adminisztratív adatok között szerepel a tulajdonos neve és a kapcsolattartók elérhetősége.

Az intézmények átalakulása, jogutódlása során a névváltozás átvezetésére igazolás bemutatásával lehetőség adódik regisztrátor közvetítők segítségével. Amennyiben a domainhez tartozó (adminisztratív, technikai) kapcsolattartók változnak, tudunk segíteni az átírásban.

A kapcsolattartók szerepe a tanúsítványok kezelése, kiadása során is lényeges lehet. Vannak olyan szervezetek, akik csak a hivatalosan megadott kapcsolattartók részére hajlandó kiküldeni a tanúsítvány elfogadáshoz szükséges mailt.

A technikai adatok között szerepel bármely **.hu,** alá regisztrált vagy éppen regisztrálandó Domain névszerverének a **.hu,** névszerverbe beregisztrálása. Ennek akkor lehet nagy jelentősége, ha regisztrátor váltás, vagy tulajdonosváltás történik és a korábban használt névszerver valamilyen ok miatt nem használható vagy meghibásodik.

Új **.hu** domain regisztrációval 2 év fenntartást is kapunk. Fenntartási díjat a 2 évnél régebbi domainekre fizetünk melyhez 1 év hosszabbítás jár. Ezen fenntartási díj a domain évforduló napján esedékes mindaddig, amíg a tulajdonosa fel nem mondja.

Korábban **.eu** regisztrációs szerződésünk is volt az ISZT-vel de felmondták, alig volt kereslet, nincs már lehetőség rajtuk keresztül **.eu** domainek regisztrációjára.

1. ***Beszámoló a Hungarnet Egyesület 2016. évi kedvezményes szoftver licenc értékesítési tevékenységéről***

A Hungarnet Egyesület 2016-ben is elvállalta a felsőoktatási intézmények Tisztaszoftver Microsoft Campus Licenc konstrukció lebonyolítását.

A licencek beszerzése a felsőoktatási intézmények saját finanszírozásában történik. A Hungarnet a KEF-es közbeszerzés verseny újranyitásos változatában nyújtott ehhez támogatást a fedezeti összeg mindössze 1,5%-ért. A konstrukcióhoz előbb 50, aztán beolvadás, ill. kiválás miatt 49 felsőoktatási intézmény csatlakozott. A közös beszerzés sokkal kedvezőbb árat eredményezett a résztvevők számára, mintha külön-külön KEF-ből listaáron szerezték volna be ezeket a licenceket. Az eljárás rendben lezajlott, a nyertes szállítóval az intézmények megkötötték a szerződést, és a licencek leszállítása is megtörtént. A Hungarnet bevétele ebből kb. 4,1 MFt+ÁFA.

A konstrukció 2017-ben is folytatódik, mert erre a Microsoft és a Magyar Rektori Konferencia ismét felkérte az Egyesületet az újabb 3 éves ciklusra. Igaz a beszerzés ezúttal nem a Központosított Közbeszerzés útján, történik, mert a KEF-en lévő keret kimerült és nem nyílt helyette újabb, hanem nyílt eljárás keretében. Itt a 1,5% helyett 2% lesz a Hungarnet részesedése, mert az eljárásnak pénzügyi vonzatai vannak (hirdetmény közzététele, stb.) és mivel kötelező alkalmazni Felelős Akkreditált Közbeszerzési Szakértőt, annak a költsége is.

A Microsoft Select konstrukcióban a Hungarnet ma már csak közvetítő szerepet játszik, igazolja azt, hogy a tagintézmény oktatási, kutató vagy közgyűjteményi körhöz tartozik.

Még 2014-ben az Egyesület megpróbált elindítani az Oracle Hungary kérésére egy közös közbeszerzést Oracle szoftver termékek Szupportjára. Kezdetben ehhez 11 intézmény jelezte csatlakozási szándékát, amelyből végül 4 maradt. Az eljárás rendben lezajlott, az intézmények megkötötték a szerződést a szolgáltatóval. A Hungarnet néhány 10 ezer Ft-os minimális veszteséggel zárta az eljárást, továbbra is abban bízva, hogy ez arra inspirálhatja a tagintézményeket és a többi szoftver szállítót is, hogy a jövőben több ilyen közös beszerzési akciót lehessen szervezni.

1. ***NETWORKSHOP konferencia, oktatások szervezése***

***6.1 NETWORKSHOP 2016***

2016-ban is a HUNGARNET tagintézményi kör számára az NIIF Intézettel közösen különböző szintű oktatások (tutoriálok) szervezése és megtartása, valamint az NIIF Program éves konferenciájának, a NETWORKSHOP-nak immáron 25. alkalommal történő megrendezése kiemelkedő esemény volt. A konferencia hagyományainak megfelelően a Program Bizottság elnöki tisztét az Egyesület elnöke töltötte be.

Az első negyedévben, 2016. március 29. - 2016. Április 1. között került megrendezésre a NETWORKSHOP 2016 konferencia, amelynek helyszíne ebben az évben a Debreceni Egyetem volt. A konferencia nyolc szekciójában 125 előadás hangzott el, a résztvevők száma meghaladta a 378-et.

A konferencia szekciói:

* Infrastrukturális technológiák és fejlesztések
* Köznevelés, felsőoktatás, elektronikus tanulási környezetek
* Tartalomszolgáltatások: könyvtárak, levéltárak, múzeumok
* Alkalmazásfejlesztési és üzemeltetési technológiák
* Szuperszámítástechnika, adattárolás, felhőrendszerek
* Hálózatbiztonság, hálózatmenedzsment, köztes rendszerek (middleware), azonosítási rendszerek
* Informatika a sport és egészségtudatosság területén, smart technológiák

A konferenciát megelőző napon megtartott, egy-egy adott szakterületet részletesen bemutató, szakmai közönségnek szánt tutorial-ok jelentős számú érdeklődőt vonzottak. A 6 tutorial-nak több mint 66 regisztrált résztvevője volt. Az alábbi témákban kerültek megrendezésre tutorial-ok:

* DNSSEC elv és konfiguráció
* Hogyan vezessünk be hálózatunkon IPv6-ot?
* HPC (szuperszámítógép)
* Tűzfal-építés alapoktól
* MTMT2-GUI-Publikus felület
* MTMT2-Szerző és Admin felület

A konferencia weboldalára feltöltésre kerültek a prezentációk és az előadások feldolgozott videofelvételei.

A konferencia ünnepi eseménye volt 2016-ban is a HUNGARNET által adományozott „HUNGARNET Díj” átadása. Az Egyesület Elnöke a HUNGARNET Díjbizottság javaslatára, a HUNGARNET Elnökség döntése alapján a műszaki szakmai díjat Martos Balázsnak, a menedzser díjat Sárvári Klárának adta át.

***6.2 Beszámoló az INKA képzési alapítvány 2016. évi, oktatási tevékenységéről****.*

 2016. évben az INKA képzési Alapítvány 12 db. a Könyvári Akkreditációs Szakbizottság által akkreditált programmal rendelkezett. 2016. évben a könyvtárak pályázati lehetőséget nem kaptak, így anyagi helyzetük nem engedte meg, hogy nagy létszámban tanfolyamokon vegyenek részt.

 Az Alapítvány felajánlotta segítségét a könyvtáraknak ahhoz, hogy a könyvtárak eleget tudjanak tenni a nyilvános könyvtárakkal szemben - a nyilvántartásba vétellel kapcsolatosan – megfogalmazott jogszabályi elvárásoknak.

 Kidolgozásra került egy képzési ajánlat a megyei könyvtárak részére, hogy hogyan lehet segíteni őket az önértékelésük elkészítésében, Első sorban a „Felkészülés a minőséget szolgáló minőségi önértékelésre” című, majd ennek gyakorlata ként a „Könyvtári közös értékelés gyakorlata” című tanfolyam került kiajánlásra. Mindössze két megyei könyvtár vette igénybe a kínálatot. A Fejér megyei Vörösmarty Mihály Könyvtár és a kaposvári Takáts Gyula Megyei és Városi Könyvtár.

 A könyvtárak nem tudták biztosítani anyagilag a dolgozóik utazási és szállás költségeit a tanfolyam idejére, ezért, mivel a könyvtárak a tanfolyamokhoz szükséges technikai követelményeket tudták biztosítani, a helyszínen kerültek megtartásra a tanfolyamok. Mindkét könyvtárban két tanfolyam volt, 12-12 fő részvételével: „Felkészülés a minőséget szolgáló minőségi önértékelésre” és a „Könyvtári közös értékelés gyakorlata” című tanfolyamokat.

 A tanfolyamok a hallgatói visszajelzések alapján sikeresek voltak. Az Alapítvány minőségbiztosítási rendszerének egyik eleme az elégedettség mérés. A mérés alapján, csak pozitív dicsérő vélemények voltak. A képzések tematikája megfelelt az elvárásoknak, sokan „kiváló” megjegyzéssel illették. A tanfolyamokat egyöntetűen úgy értékelték, hogy a tanfolyamok sok új és hasznos ismeretet adtak, ezen ismeretekkel a tanfolyamok önértékelése kidolgozható, és minden egyéb követelményeknek eleget tudnak tenni, hogy felkerüljenek a nyilvános könyvtárak nyilvántartásába. Az előadók munkáját és segítőkészségét egyöntetűen kiválóra értékelték. A tanfolyamokhoz biztosított segédanyagok didaktikailag jól felépítettek, a célnak maximálisan megfeleltek.

A hallgatói vélemények erősítik azt a hitet, hogy e képzési tevékenységre szükség van.

 Az Alapítvány sikeres programjai, köszönhetően az oktatói állomány magas szintű szakmai ismereteinek, odaadó munkájuknak, a tanfolyamok színvonalas megtartásának, s nem utolsó sorban a szervezők nagy tapasztalatokra épülő munkájának.

 Az Alapítvány a korábbi évek alatt, - köszönhetően a sikeres tanfolyaminak – anyagilag is megerősödött. Az Alapítvány Kuratóriuma lehetőségei figyelembe vételével döntést hozott, hogy az Alapítvány céljai megvalósítása érdekében a könyvtárak oktatását anyagilag támogassa. A könyvtárak, az igényelt tanfolyamaikhoz nem csak a Hungarnet egyesület támogatását vehették igénybe, hanem az Alapítvány által nyújtott 1.5-mFt értékű támogatást is.

 A felsőoktatási intézmények támogatásának keretében kidolgozásra került három, az NKE dolgozói informatikai műveltségének fokozását segítő tananyag. Az oktatások megszervezése folyamatban van.

 Az alapítványnak Három akkreditált tanfolyamának akkreditációja lejárt. A tanfolyamok megújítsa és új aktuális témák akkreditációjának előkészítésre folyamatban van.

 Az Alapítvány minőségbiztosítási rendszert üzemeltet, ezen belül ügyfélszolgálatot, előzetes tudásfelmérést és képzési tanácsadást végez. Önértékelés keretében meghatározásra kerülnek az erősségek, a gyengeségek és a stratégiai célkitűzések.

1. ***Beszámoló a Jövő Internet Nemzeti Technológiai Platform***

***2016. évi tevékenységéről (***[***www.jovointernet.hu***](http://www.jovointernet.hu)***)***

A HUNGARNET Egyesület, amely a hazai és nemzetközi területen a kutatató-hálózati közösség képviseletét látja el, felkérést kapott még 2011-ben a Nemzeti Kutatási és Technológiai Hivataltól (NKTH), amelynek jogutódja a Nemzeti Kutatási Fejlesztési és Innovációs Hivataltól, a Jövő Internet Nemzeti Technológiai Platform megszervezésére és működésének koordinálására. A felkérés szerint a platform feladata a magyar jövő Internet K+F stratégiájának és a jövő Internet K+F programjának a kidolgozása.

A Jövő Internet kutatásának komoly hagyománya van Magyarországon. A közép-

Európai régióban Magyarország volt az első, ahol e területen összehangolt kutatási

Program került kialakításra. Az NIIFP Program Tanácsa már 2007. novemberi ülésén jóváhagyta azt a kezdeményezést, hogy kerüljön kidolgozásra az Új generációs Internet kutatási program.

Meghatározó az Internet jövőbeli kutatása szempontjából a Nemzeti Információs Infrastruktúra Programban folytatott tevékenység. A hazai kutatói hálózat, az NIIF Program keretében hosszú évek óta az európai élvonalba tartozó, az EU15 országok színvonalának megfelelő nagy sebességű, gigabites infrastruktúrát biztosít a hazai felsőoktatási, kutatási és közgyűjteményi kör számára. A hazai kutatói hálózati infrastruktúra folyamatos fejlesztése elengedhetetlen ahhoz, hogy továbbra is megtartható legyen a jelenlegi élvonalbeli szerep, és így a hazai kutatás-fejlesztés versenyképessége, illetve a Jövő Internet-irányú kutatásokban való nemzetközi részvétel támogatása. Mindez még jobban lehetővé teszi, hogy a Jövő Internetben lévő lehetőségeket alkalmazások fejlesztésére kiaknázhatók legyenek.

2011. óta a Jövő Internet Nemzeti Kutatási Program (JINKA) keretében a HUNGARNET Egyesület szervezésében évente több alkalommal, számos előadás keretében kaphatott képet a tagság a Platform munkájáról és a kutatási program eredményeiről. 2016-ban a Platform két ülést tartott: az első ülés 2016. május 4-én volt, amelyen tájékoztatót kaptak a résztvevők többek között az EFOP 2016 évi várható pályázati kiírásokról, a Jövő Internet NTP Smart City tagozat munkájáról, a Magyar Jövő Internet Konferenciáról. A második ülés 2016. október 27 –én volt, amelynek kiemelkedő eseményeként hangzott el: „Öt éves a Jövő Internet Nemzeti Technológiai Platform” címmel. Ezt követően beszámolók hangzottak el a Smart City, az Egészség informatika és az Agrár tagozatok vezetői részéről.

1. ***Beszámoló a Hungarnet Egyesület 2016. évi gazdálkodásáról****.*

A HUNGARNET Egyesület a 2016-os évet az előzetesen tervezettnek megfelelően zárta.

**Adózás előtti eredménye -9.718 eFt. Ugyanez a szám 2015-ben-12.163 eFt volt. Tehát a HUNGARNET Egyesület vesztesége csökkent.**

**Ebből:**

* **a célszerinti tevékenység** **eredménye** (közhasznú tevékenység**):-7.114 eFt**
* a **vállalkozási tevékenység eredménye:-2.604 eFt**

A pénzügyileg realizált eredményt a **2016. évi cash flow kimutatás mutatja,** mely szerint a pénzkészlet 8**.492 eFt-tal** csökkent. Ugyanez a szám 2015-ben **12.894 eF**t volt.

A cash flow a tervhez képest is javult, mivel **11.055** **Mft** csökkenést terveztünk.

(2016-ban a vállalkozási tevékenység és az alaptevékenység bevételének aránya 37,78% és 62,22% lett a 2015. évi 33.28% és 66.72% hoz képest. Némileg emelkedett a vállalkozási tevékenység aránya. Ezért az eredmény kimutatásban a költségeket is ennek alapján lettek ráterhelve az alap és vállalkozási tevékenységre.)

**A fenti eredmények indoklása:**

* 2016-ban ismét a felsőoktatási intézmények részére Tisztaszoftver Microsoft Campus Licenc konstrukció közbeszerzése, továbbá Oracle licenc támogatása került lebonyolításra, melyből nettó 4.143.406,- Ft bevétel származott. Az Oracle közbeszerzés margója negatív lett néhány tízezer Ft-tal, de az Egyesületnek célja elsősorban tagintézményeinek támogatása és nem a nyereségesség.
* Az Egyesület Domain név regisztrálási tevékenységéből származó bevétele is kicsivel meghaladta (cash-flow szerint) mind a terv, és mind az előző évi bevételt. 2015-ben 2.554 e Ft, 2016-ban 2.791 eFt bevétel volt. Ugyanezek a számok az eredmény kimutatás szerint 2015-ben 1.979 eFt és 2016-ban 2.163eFt volt).
* Sajnos a kamatbevétel 2016-ban nagymértékben lecsökkent. A legmagasabb kamat 2011-ben volt, évi 6.040 eFt. Ehhez képest, a folyamatos lekötések mellett 2016-ban már csak 278 eFt kamatbevétel volt. 2016 decemberétől az OTP Bank már nem köt le pénzt, tehát 2017-re már egyáltalán nem lesz kamatbevétel. Felmerült esetleg a jövőben Államkötvény vásárlása.
* Tény hogy az alaptevékenység bevételei (a tagdíjak) már évek óta nem fedezik az Egyesület nem szorosan a vállalkozási tevékenységéhez kapcsolódó költségeit. Ennek fő oka, hogy a kibocsátott számlák értéke folyamatosan csökkent. 2006-ban 18.503 eFt értékben, 2016-ban már csak 11.299 eFt értékben ment ki számla. Sokat rontanak a helyzeten a folyamatos összevonások és szétválások és az ezzel járó állandó névváltozások. Itt nem csak az adminisztrációs teherről van szó, hanem arról, hogy az utód intézmények csak ritkán fizetik ki az előd intézmény tartozásait.

**Néhány adat a kintlévőségekről:**

|  |
| --- |
| **Kiegyenlítetlen kimenő számlák 2015.12.31.** |
|  |  |  |  |  |  |  |
| **Analitika** | **2000-2012** | **2013** | **2014** | **2015** | **Összesen** |
| **\*1** | **Alaptevékenység összesen** |  **949 000** |  **483 919** |  **739 200** | **1 384 200** | **3 556 319** |
| 111 | Egyéni kutatók |  37 000 |  45 919 |  142 200 |  214 200 |  439 319 |
| 112 | Rendes tagok |  892 000 |  423 000 |  597 000 | 1 080 000 | 2 992 000 |
| 113 | Gazdálkodók |  0 |  0 |  0 |  75 000 |  75 000 |
| 114 | Közintézmények |  0 |  15 000 |  0 |  15 000 |  30 000 |
| 116 | Oktatás |  20 000 |  0 |  0 |  0 |  20 000 |
| **\*2** | **Vállalkozási tevékenység összesen** |  **115 408** |  **80 764** |  **96 520** |  **754 368** | **1 047 060** |
| 211 | Microsoft |  0 |  0 |  0 |  549 136 |  549 136 |
| 214 | Domain-név |  115 408 |  80 764 |  96 520 |  205 232 |  497 924 |
| 215 | Bix-bax |  0 |  0 |  0 |  0 |  0 |
| **Összesen** | **1 064 408** |  **564 683** |  **835 720** | **2 138 568** | **4 603 379** |
|  |  |  |  |  |  |  |
| **Főkönyv összesen** |  |  |  |  | **4 603 379** |

|  |
| --- |
| **Elszámolt értékvesztés 2015.12.31** |
|  |  |  |  |  |  |  |
| **Analitika** | **2000-2012 (100%)** | **2013 (100%)** | **2014 (50%)** | **2015** | **Összesen** |
| **\*1** | **Alaptevékenység összesen** |  **949 000** |  **483 919** |  **369 600** |  **0** | **1 802 519** |
| 111 | Egyéni kutatók |  37 000 |  45 919 |  71 100 |  0 |  154 019 |
| 112 | Rendes tagok |  892 000 |  423 000 |  298 500 |  0 | 1 613 500 |
| 113 | Gazdálkodók |  0 |  0 |  0 |  0 |  0 |
| 114 | Közintézmények |  0 |  15 000 |  0 |  0 |  15 000 |
| 116 | Oktatás |  20 000 |  0 |  0 |  0 |  20 000 |
| **\*2** | **Vállalkozási tevékenység összesen** |  **115 408** |  **80 764** |  **48 260** |  **0** |  **244 432** |
| 211 | Microsoft |  0 |  0 |  0 |  0 |  0 |
| 214 | Domain-név |  115 408 |  80 764 |  48 260 |  0 |  244 432 |
| 215 | Bix-bax |  0 |  0 |  0 |  0 |  0 |
| **Összesen** | **1 064 408** |  **564 683** |  **417 860** |  **0** | **2 046 951** |

Így a vevőkkel szembeni követelés értékvesztéssel csökkentett értéke **2 556 428,- Ft**.

|  |
| --- |
| **Kiegyenlítetlen kimenő számlák 2016.12.31.** |
|  |  |  |   |   |   |   |
| **Analitika** | **2000-2013** | **2014** | **2015** | **2016** | **Összesen** |
| **\*1** | **Alaptevékenység összesen** | **1 165 919** |  **522 000** |  **693 000** | **6 739 600** | **9 120 519** |
| 111 | Egyéni kutatók |  55 919 |  63 000 |  90 000 |  752 800 |  961 719 |
| 112 | Rendes tagok | 1 090 000 |  459 000 |  603 000 | 5 866 800 | 8 018 800 |
| 113 | Gazdálkodók |  0 |  0 |  0 |  30 000 |  30 000 |
| 114 | Közintézmények |  0 |  0 |  0 |  90 000 |  90 000 |
| 116 | Oktatás |  20 000 |  0 |  0 |  0 |  20 000 |
| **\*2** | **Vállalkozási tevékenység összesen** |  **154 593** |  **73 152** |  **96 241** | **1 599 141** | **1 923 127** |
| 211 | Microsoft |  0 |  0 |  26 137 |  998 050 | 1 024 187 |
| 214 | Domain-név |  154 593 |  73 152 |  70 104 |  229 616 |  527 465 |
| 216 | Webhosting |  0 |  0 |  0 |  371 475 |  371 475 |
| **Összesen** | **1 320 512** |  **595 152** |  **789 241** | **8 338 741** | **11 043 646** |
|   |   |   |   |   |   |   |
| **Főkönyv összesen** |   |  |  |   | **11 043 646** |
|  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| ***Vevők értékvesztéssel számítva 2016.12.31*** |
|  |  |  |  |  |  |  |
| ***Analitika*** | ***2000-2013 (100%)*** | ***2014 (50%)*** | ***2015*** | ***2016*** | ***Összesen*** |
| ***\*1*** | ***Alaptevékenység összesen*** |  ***0*** |  ***0*** |  ***346 500*** | ***6 739 600*** | ***7 086 100*** |
| *111* | *Egyéni kutatók* |  *0* |  *0* |  *45 000* |  *752 800* |  *797 800* |
| *112* | *Rendes tagok* |  *0* |  *0* |  *301 500* | *5 866 800* | *6 168 300* |
| *113* | *Gazdálkodók* |  *0* |  *0* |  *0* |  *30 000* |  *30 000* |
| *114* | *Közintézmények* |  *0* |  *0* |  *0* |  *90 000* |  *90 000* |
| *116* | *Oktatás* |  *0* |  *0* |  *0* |  *0* |  *0* |
| ***\*2*** | ***Vállalkozási tevékenység összesen*** |  ***0*** |  ***0*** |  ***48 121*** | ***1 599 141*** | ***1 647 262*** |
| *211* | *Microsoft* |  *0* |  *0* |  *13 069* |  *998 050* | *1 011 119* |
| *214* | *Domain-név* |  *0* |  *0* |  *35 052* |  *229 616* |  *264 668* |
| *215* | *Bix-bax* |  *0* |  *0* |  *0* |  *371 475* |  *371 475* |
| ***Összesen*** |  ***0*** |  ***0*** |  ***394 621*** | ***8 338 741*** | ***8 733 362*** |
|  |  |  |  |  |  |  |
| ***Főkönyv*** |  |  |  |  |  |
|  |
|  |  |  |  |  |  |  |

A vevőkkel szembeni követelés értékvesztéssel csökkentett értéke **2016-ban 8.733.362,- Ft.**

**2016-ban** a kiegyenlítetlen kimenő számlák értéke **11.043.646,- Ft**.

Ez a szám azért ilyen magas, mert 2016-ban 3-szor ment ki számla. A 2016. második félévet, amit az előzőek szerint 2017. elején került volna kiküldésre, a könyvelő kérésére még decemberben kiment.

Ha 2017-ben kerül kiküldésre, az a 2016. évi kintlévőséget nem emelte volna, de benne van az eredményben. Tehát a 11.299.200,- Ft értékű számlában jelen esetben 5.785.800,- Ft értékű a már eleve kiegyenlítetlennek minősülő, hiszen december 31-i teljesítéssel ment ki. Ha ezt a számot levonásra kerül a 2016-os 8.338.741,- Ft összegű kintlévőségből, maradna 2.552.941,- Ft kiegyenlítetlen számla.

Az előző évek kintlévősége, ami 2015. december 31-én 4.603.379,- Ft volt az 2016. dec. 31-re 2.704.905,- Ft-ra csökkent. Így számolva a 2016. évi kintlévőség összesen 5.257.846,- Ft, A HUNGARNET Titkárság folyamatosan küldi ki a felszólításokat és az egyenleg közlőket a nagy összeggel tartozó intézményeknek.

**2016-os év a HUNGARNET Egyesületnek már a tizennyolcadik teljes „közhasznúság” éve volt**. Társasági adót nem fizetünk, így közhasznúsági adómegtakarításunk sincs.